लखनऊ. राजधानी के काकोरी थानाक्षेत्र में एक महिला शव छत के कुंडे से लटका मिला। घर का सामान भी बिखरा पड़ा था। आशंका जताई जा रही है कि हत्या के शव को लटका दिया गया। घटना को लूट-पाट का रंग देने की कोशिश की गई है। पुलिस ने शव को पोस्टमार्टम के लिए भेजने के बाद जांच शुरू कर दी है।
क्या है मामला?
काकोरी थानाक्षेत्र के जेहटा गांव में स्व.सतीश कुमार गौतम की पत्नी शकुंतला गौतम (35) अपने 5 साल के बेटे युवराज और 3 साल के बेटे शिवांग के साथ रविवार की रात सो रही थी। घर के बहार बरामदे में शकुंतला की सास दुलारा देवी सो रही थीं, जो मानसिक रूप से बीमार हैं। सुबह महिला का शव घर में लटका मिला। इस मामले में मृतका के मायके वालों ने उसके जेठ राम पाल गौतम पर हत्या का शक जाहिर किया है। फिलहाल इस मामले में अभी तक कोई तहरीर नहीं दी गई है। पुलिस कई बिंदुओं पर पड़ताल कर रही है।
मॉल में युवक हत्या कर शव बाग में फेंका
मॉल थानाक्षेत्र के रवी पारा गांव के बहार बाग में एक 25 वर्षीय अज्ञात युवक का शव मिलने से सनसनी फैल गई। युवक के शरीर पर चोट के निशान थे और गले में कसाव के निशान थे। मृतक जैकेट पैंट और शर्ट पहने था, जिसकी अभी पहचान नहीं हो पाई है। मौके पर पहुंची पुलिस ने शव कब्जे में लेकर पोस्टमार्टम के लिए भेज दिया है। पुलिस पहचान कराने का प्रयास कर रही है। इस संबंध में एएसपी ग्रामीण मनोज सोनकर ने बताया कि शव पोस्टमार्टम के लिए भेज दिया गया है। पोस्टमार्टम रिपोर्ट के आधार पर आगे की कार्रवाई की जाएगी।
hin_Deva hin_Deva hin_Deva hin_Deva hin_Deva